Carnuntum
Store norske leksikon,Historie,Arkeologi,Klassisk arkeologi,Romersk arkeologi
Carnuntum var i oldtiden den viktigste romerske grensefestningen ved Donau, øst for dagens Wien i Østerrike.
Antagelig ble Carnuntum påbegynt under keiser Augustus. En steinfestning ble bygd som legionsleir i 73 evt., og omkring den vokste det opp en by som var havn for den romerske Donau-flåten. Carnuntum var hovedkvarter under krigen mot markomannerne i 172–175, og her skrev keiser Marcus Aurelius en del av sine Selvbetraktninger. Byen ble ødelagt ved brann omkring 400 evt.Utgravninger har brakt for dagen leirplassen, to amfiteatre, termer, templer, boligkvarter og militære og sivile gravplasser. Les mer i Store norske leksikon Romerrikets historie